Budos gimtadienis

Budos gimtadienis – viena pagrindinių budistinių švenčių, kurios metu prisimenamas maždaug 563 m. pr. m. e. Lumbinyje (dabartinio Nepalo teritorija) įvykęs Budos gimimas. Šventė minima budizmo išpažinėjų įvairiose šalyse, daugiausiai Azijoje: Tailande, Vietname, Korėjoje, Kinijoje, Japonijoje ir kitur. Kai kuriose valstybėse ši diena yra valstybinė šventė.

Budos gimtadienis švenčiamas pavasarį, tačiau tiksli data priklauso nuo vietos tradicijų, o dėl kai kur naudojamo mėnulio kalendoriaus gali kiekvienais metais būti skirtinga. Pavyzdžiui, Japonijoje šventė minima balandžio 8 d., Kinijoje, Korėjoje, Pietryčių Azijoje – balandžio–gegužės mėn., o Tibete kai kuriais metais ir birželio pradžioje.Acharya, S. (2004). Suns of God. Adventures Unlimited Press, p. 351

Šventės metu tvarkomi ir papuošiami namai, nuplaunamos Budos skulptūros, prie jų aukojamas maistas. Taip pat gėlėmis ir žibintais dekoruojamos šventyklos, deginami smilkalai, vyksta specialios pamaldos.Griffin, R. H., & Shurgin, A. H. (2000). Junior Worldmark Encyclopedia of World Holidays. U·X·L. Teigiama, kad tądien naudojama žibintų gausa simbolizuoja išmintį ir nušvitimą.The National Folk Museum of Korea.(2014). Encyclopedia of Korean Seasonal Customs. p. 150

Šventė Kinijoje vadinama fó dàn (), Japonijoje – kanbutsue () arba hana-matsuri (), Korėjoje – chopa-il (), Vietname – Phật Đản.

 Galerija 

 Šaltiniai 

Kategorija:Tradicinės Rytų Azijos šventės
Kategorija:Budizmas